fi fi fi sv fi fi fi fi sv fi fi fi fi en fi fi fi fi fi fi fi fi fi fi fi sq fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Opioidikorvaushoidossa olevien osallisuutta on vahvistettava – tarvitaan ihmislähtöistä ja monitoimijaista yhteistyötä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Opioidiriippuvuus on vakava sairaus, johon kietoutuu monenlaisia vaikutuksia, jotka syrjäyttävät ihmistä yhteiskunnasta ja sen yhteisöistä. Opioideista riippuvaisilla on usein myös muita riippuvuuksia ja sairauksia, heidän koulutustasonsa on matala ja työttömyys on yleistä. Myös opioideihin liittyvät kuolemat ovat yleistyneet ja niihin kuollaan Suomessa yhä nuorempana.
Vaikuttavaksi todetun opioidiriippuvuuden korvaushoidon onkin oltava kynnyksettä sitä tarvitsevien saatavilla ja saavutettavissa. Riippuvuuden hoidossa käytettävän lääkityksen lisäksi hoitoon sisältyy myös muuta lääketieteellistä hoitoa ja psykososiaalista tukea.
Korvaushoidon tulee linkittyä osaksi monialaista palvelukokonaisuutta ja yksilöllistä palvelupolkua. Lähtökohtana on ihmisen tuen ja palvelujen tarpeiden tunnistaminen sekä niihin vastaaminen. Käytännössä tämä tarkoittaa tuen, palvelujen ja etuuksien yhteensovittamista, parempaa yhdenvertaista saatavuutta sekä osallisuuden eli kuulumisen ja kuulluksi tulemisen vahvistamista.
Tavoitteet ovat tuttuja esimerkiksi tulevaisuuden sosiaali ja terveyskeskus -ohjelmasta ja sosiaalihuollon kehittämisohjelmasta, sekä niihin kytkeytyvistä työkykyohjelmasta, mielenterveysstrategiasta ja päihde- ja riippuvuusstrategiasta. Tavoitteet on muutettava sanoista teoiksi myös opioidiriippuvuuden korvaushoidossa olevien ihmisten kohdalla.
Kunnat ja alueet vastaavat opioidikorvaushoidon palvelukokonaisuuden kehittämisestä. Tästä tehtävästä ne eivät selviä yksin. Onnistuminen edellyttää kumppanuutta ja yhteiskehittämistä muiden palvelujen tuottajien, järjestöjen sekä opioidiriippuvaisten ihmisten ja heidän läheistensä kanssa.
Opioidikorvaushoitoa toteuttavat yksiköt tekevät vaihtelevasti yhteistyötä muiden palveluja ja tukea toteuttavien tahojen kanssa, osoittaa vuonna 2019 tehty selvitys. Opioidikorvaushoitoa koskevaan selvitykseen osallistuneissa 183:ssa yksikössä tehtiin eniten yhteistyötä lastensuojelun (87 %), sosiaalitoimiston omasosiaalityöntekijän (85%) ja kuntouttavan työtoiminnan (79 %) kanssa. Työvoimapalvelujen kanssa yhteistyötä teki kaksi kolmesta (67 %) ja koulutuspalvelujen kanssa runsas puolet (54 %) yksiköistä. Asumisen tukipalvelujen kanssa yhteistyötä kertoi tekevänsä 64 prosenttia ja järjestöjen kanssa neljännes (24 %) vastanneista.
Muu arjen ja osallisuuden tuki on korvaushoitoyksiköiden vastausten perusteella melko vähäistä vuoden 2019 selvityksen mukaan. Noin 40 prosenttia yksiköistä kertoi, että työ- ja toimintakyvyn kartoitushaastattelu ja matalan kynnyksen työtoiminta sisältyivät niiden toimintaan tai niihin ohjattiin aktiivisesti. Runsas 30 prosenttia yksiköistä toteutti yhteisöllisyyttä, toimijuutta ja osallisuutta edistävää toimintakulttuuria sekä vertaistoimintaa. Kokemusasiantuntija–ammattilainen-työparityöskentely oli käytäntönä vain 15 prosentissa korvaushoitoyksiköistä. Vuosina 2016−2019 toteutetun OK-hankkeen tilaisuuksiin osallistuneissa yksiköissä (aineistossa 95 yksikköä) arjen ja osallisuuden tuki oli yleisempää kuin niissä yksiköissä, jotka eivät olleet osallistuneet hankkeen tilaisuuksiin.
Korvaushoidossa olevien ihmisten tarpeisiin vastaava palvelukokonaisuus on korvaushoitoa laajempi yhteistyön kenttä. Hoitoon on yhteensovitettava esimerkiksi aktiivinen työ- ja toimintakyvyn tuen tarpeen tunnistaminen ja vastuullinen asiakasohjaus, joita kehitetään parhaillaan työkykyohjelmassa. Myös sosiaalihuollon kehittämisohjelman teemat kietoutuvat tiiviisti kokonaisuuteen. Korvaamattomia asiantuntijoita ovat lisäksi itse hoidossa olevat ihmiset.
Edistetään hyvinvointia ja osallisuutta yhdessä toimimalla!
Schneider Taina ym. (2019) OK-hankkeen loppuraportti (pdf)
THL, Sokra (2019) Osallisuutta edistävä hallintomalli tukee osallisuustyön johtamista
Taina Schneider asiantuntija Yhdenvertaisuus, THL
Airi Partanen kehittämispäällikkö Hyvinvoinnin ja terveyden edistäminen, THL
Jarno Karjalainen kehittämispäällikkö Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.